stanford-oval/wikipedia huggingface dataset:
Kalevi Pyykönen
Taiteilijan ura

Pyykönen valmistui 1950-luvulla opettajaksi, ja toimi opettajana yli kaksi vuosikymmentä. Työn ohessa hän opiskeli kuvataidetta muun muassa Tapani Raittilan ohjauksessa ja Taideteollisen korkeakoulun kursseilla. 1970-luvulla hän ryhtyi taidemaalariksi.
Pyykönen oli 1960-luvulla Savonlinnassa perustamassa taideyhdistys Ars Novaa, jonka puheenjohtajana hän oli pitkään. 1980-luvulla hän oli valtion kuvataidetoimikunnan jäsenenä. Hän kuului lisäksi itäsuomalaisten taiteilijoiden Tutka-ryhmään.
Pyykönen työskenteli Savonlinnassa ja piti siellä myös ensimmäisen yksityisnäyttelynsä 1964. Tärkeimmät yksityisnäyttelyt olivat Bäcksbackan Taidesalongissa Helsingissä. [lähde? ] Näyttelyjä oli myös muun muassa Tukholmassa ja Saksassa. Laajimmin hän esitteli tuotantoaan retrospektiivisessä näyttelyssä Mikkelin taidemuseossa vuonna 1992. Teoksia oli näytteillä myös yhteisnäyttelyissä, kuten Suomen taiteilijain ja Tutka-ryhmän näyttelyissä sekä ryhmänäyttelyssä Pariisissa.
Kalevi Pyykösen teoksia on muun muassa Suomen valtion, Wäinö Aaltosen museon,  Aineen taidemuseon, Helsingin kaupungin sekä Tukholman kaupungin kokoelmissa.
Leipäkorisieni

| Leipäkorisieni |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Nidulariaceae
Suku::  Leipäkorisienet Crucibulum
Laji::  laeve
Kaksiosainen nimi
 Crucibulum laeve  (Huds.) Kambly 
Katso myös
   Leipäkorisieni Commonsissa 
Infobox OKNimi-testi OK: 
Leipäkorisieni (Crucibulum laeve) on sienilaji, jonka itiöemä on aluksi pallomainen ja vanhemmiten sylinterin muotoinen ja korkeintaan sentin korkea. Sienen itiöemässä on ”kansi”, joka hajoaa sienen vanhetessa ja paljastaa itiöemän sisässä olevat linssit eli perdiolit. Ne ovat väriltään valkeita. Sieni leviää samoin kuin Cyathus-suvun lajit. Sadepisaran osuessa itiöemään peridiolit sinkoutuvat pois. Sieni kasvaa lahopuulla, oljilla ja kasvinjätteillä. Se on Suomessa yleinen.
Aiheesta muualla

Suomen Lajitietokeskus: Leipäkorisieni – Crucibulum laeve
Ihmeellinen leipäkorisieni – Arkiston helmi, v. 2004.
Peda.net: Leipäkorisieni (Crucibulum laeve) (Arkistoitu – Internet Archive)
Crucibulum laeve, leipäkorisieni @ Natural Fungi in Finland
Suomen Luonto: Havaintokirja - Leipäkorisieni
Kalamos

Kalamos (m.kreik. κάλαμος) tai Kálamos (kreik. Κάλαμος) voi viitata seuraaviin:
kalamos eli akaina, antiikin kreikkalainen pituus- ja pinta-alamitta
Kálamos, kylä Kytheran kunnassa Attikan alueella.
Kálamos, entinen kunta ja nykyinen Oropóksen kunnan osa Attikan alueella.
Kálamos, saari ja Lefkaksen kunnan kunnallisyksikkö Jooniansaarten saariryhmässä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kálamos”, voi hakea sivunnimihaulla, laajalla sivunnimihaulla tai tekstihaulla.
Kaakkojärvi (Virrat)

| Kaakkojärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°08′02″N, 23°40′48″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskuoja:  oja Keihäsjärveen 
Järvinumero:  35.415.1.002
Mittaustietoja
Pinnankorkeus:  104,2 m  
Rantaviiva:  0,986 km  
Pinta-ala:  3,742 ha  
Saaria:  ei saaria 
 fiKaakkojärvi 
Kaakkojärvi  on Pirkanmaalla Virroilla Vaskiveden kylän lähellä sijaitseva järvi.
Maantietoa

Järven pinta-ala on 3,7 hehtaaria, se on 450 metriä pitkä ja 100 metriä leveä. Järvellä ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Keihäsjärven valuma-alueeseen (35.415) se kuuluu. Järven vedenpinnan korkeus on 104,2 metriä mpy.
Kalamotí

| Kalamotí Καλαμωτή |
| --- | --- |
 Kalamotí
 Koordinaatit: 38°14′1″N, 26°2′45″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Chíos
Kunta:  Chíos
Hallinto:  
 – Asutustyyppi:  kylä
 – Kallikrates-koodi:  5701070501
Väkiluku (2011):  569
Aikavyöhyke:  UTC+2
 – Kesäaika:  UTC+3
Postinumero:  821 02
Infobox OKVirheellinen NIMI-arvo: 
Kalamotí (kreik. Καλαμωτή) on Kreikan kylä, joka sijaitsee Chíoksen saarella. Se kuuluu hallinnollisesti Chíoksen kuntaan, Chíoksen alueyksikköön ja Pohjois-Egean saarten alueeseen. Kylän väkiluku on 569 (vuonna 2011).
Kalamotín kylä sijaitsee Chíoksen eteläisissä sisäosissa noin 23 kilometriä lounaaseen saaren keskuksesta Chíoksen kaupungista. Kalamotí muodostaa myös laajemman kyläyhdyskunnan (Τοπική Κοινότητα Καλαμωτής, Topikí Koinótita Kalamotís), johon kuuluvat varsinaisen Kalamotín kylän lisäksi kylät Almyrós ja Kómi. Koko yhdyskunnan väkiluku on 706.
Aiemmin kylä kuului Mastichochórian kuntaan ja vuodesta 2011 lähtien Chíoksen kunnan Mastichochórian kunnallisyksikköön.
La Tour d’Argent

Tour d'Argent,
quai de la Tournelle 15-17, Pariisi.
La Tour d'Argent on pariisilainen ravintola, joka on perustettu vuonna 1582.
Tour d'Argentin sisäänkäynti.
Ravintolan osti vuonna 1910 André Terrail, ja hänen jälkeläisensä omistavat sen edelleen. Ravintolan johtoon siirtyi 1947 André Terrailin poika Claude Terrail. Hänen ja hänen vaimonsa Tarja Terrailin poika André Terrail ryhtyi johtamaan ravintolaa äitinsä kanssa Claude Terrailin kuoltua 2006.
Tarja Terrail o.s. Räsänen on alkujaan suomalainen malli, joka siirtyi 1970-luvulla ravintola-alalle.
Aiheesta muualla

Kuvia tai muita tiedostoja aiheesta La Tour d’Argent Wikimedia Commonsissa
Liberal Youth

Logo
Young Liberals on brittiläisen Liberaalidemokraattien nuorisojärjestö. Sen jäseneksi voivat liittyä alle 30-vuotiaat nuoret sekä opiskelijat. .
Järjestö toimi nimellä Liberal Youth vuoteen 2016. Sillä on paikallista toimintaa kaikkialla Isossa-Britanniassa Pohjois-Irlantia lukuun ottamatta. Englannissa, Skotlannissa ja Walesissa toimivat omat paikalliset jäsenjärjestöt.
Young Liberals on sekä Euroopan liberaalinuorten (LYMEC) että Kansainvälisen liberaalinuorten liiton (IFLRY) jäsen, ja oli mukana perustamassa molempia näistä.
Karelian Hurmos

Karelian Hurmos on joensuulainen lentopalloseura, joka on perustettu keväällä 2017. Sen miesten edustusjoukkue pelaa lentopallon Mestaruusliigassa.
Seura syntyi, kun Pohjois-Karjalan Liiga-Riento, Susiraja Volley ja Niceteam fuusioituivat yhdeksi seuraksi. Seuran miesjoukkue aloitti kaudella 2017–2018 miesten 1-sarjassa, johon sekä Riento että SurVo mestaruusliigakarsintojen päätteeksi jäivät. Vastaavasti naisten joukkue otti Niceteamin paikan naisten 1-sarjassa.
Karelian Hurmos pelaa kotiottelunsa Joensuun urheilutalossa.
Kalajoki (täsmennyssivu)

Kalajoki voi tarkoittaa:
Paikannimenä

Kalajoki, Suomen kaupunki
Kalajoki, joki Pohjanmaalla
Kalajoki, kylä ja maalaiskunta Karjalan tasavallassa Venäjällä
Sukunimenä

Atte Kalajoki (vuoteen 1934 Calamnius, 1914–2004), suomalainen opettaja, journalisti ja kirjailija
Mikko Kalajoki (s. 1972), suomalainen kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kalajoki”, voi hakea sivunnimihaulla, laajalla sivunnimihaulla tai tekstihaulla.
La Tontoutan kansainvälinen lentoasema

La Tontoutan kansainvälinen lentoasema (IATA: NOU, ICAO: NWWW) on Uuden-Kaledonian päälentoasema. Se sijaitsee 37 kilometriä Nouméasta kaakkoon Païtan kunnassa. Vuonna 2014 sen kautta kulki noin 480 000 matkustajaa.
Lentoyhtiöt ja kohteet

| Lentoyhtiö | Kohteet |
| --- | --- |
Aircalin: Auckland, Brisbane, Melbourne, Nadi, Osaka, Papeete, Port Vila, Sydney, Tokio-Narita, Wallis
Air New Zealand: Auckland
Air Vanuatu: Port Vila
Qantas: Brisbane, Sydney
Lähde: CCI
Karelian Pallo

Karelian Pallo eli Karpalo oli joensuulainen jalkapalloseura. Se oli 1970- ja 1980-luvuilla Pohjois-Karjalan johtava seura lajissaan.
Karpalo perustettiin vuonna 1973, kun Joensuun Palloseura ja Joensuun Maila-Pojat yhdistyivät. Seura kuului Suomen Palloliiton Joensuun piiriin. Karpalo nousi II divisioonaan kaudeksi 1979 ja edelleen I divisioonaan kaudeksi 1984. Kaudella 1984 se sijoittui I divisioonan kolmanneksi kolme pistettä Mestaruussarjaan nousseesta Oulun Työväen Palloilijoista ja kaksi pistettä nousukarsintoihin päässeestä Kuopion Elosta jääneenä. Tätä seurasi kuitenkin peräkkäiset putoamiset II divisioonaan kaudella 1985 ja III divisioonaan kaudella 1986, minkä jälkeen seura ei enää ylemmäs palannut.
1980-luvun alussa Karpalossa pelasi useita englantilaispelaajia, joita seura sai riveihinsä Mestaruussarjassa pelanneen Kuopion Pallo-Toverien kanssa tekemänsä yhteistyön kautta. Ulkomaalaispelaajat Mestaruussarjaa alemmilla sarjatasoilla olivat tuohon aikaan harvinaisuus.
Karpalon II divisioonasta putoamisen jälkeen Joensuun ykkösseuraksi nousi Rantakylän Peli-Toverit (RPT), joka myöhemmin vaihtoi nimensä Joensuun Palloksi (JiiPee). JiiPee ja Ratanat yhdistyivät vuonna 2001 JIPPOksi.
Vuonna 1992 Karpalo putosi neloseen ja lopetti toimintansa.
Leszek Dziegielewski

| Leszek Dziegielewski |
| --- | --- |
 Leszek Dziegielewski, 2006
Henkilötiedot
Syntynyt: 26. tammikuuta 1970 (ikä 54)
Ammatti:  säveltäjä
Muusikko
Taiteilijanimi:  Les
Tyylilajit:  death metal
Soittimet:  bassokitara, kitara
Yhtyeet:  Damnation (1991–) Hell-Born (1996–) Behemoth (1996–1997, 1999)
  [ Muokkaa Wikidatassa ] [ ohje ]  
Leszek Dziegielewski (s. 26. tammikuuta 1970) on puolalainen muusikko ja säveltäjä. Hän on tullut tunnetuksi mm. yhtyeiden Behemoth ja Damnation myötä.
Diskografia

Behemoth
Grom (1996,  Pagan Records)
Bewitching the Pomerania (1997,  Solistitium Records)
Satanica (1999,  Avantgarde Music, Metal Mind Records)
Damnation
Forbidden Spaces (1994,  demo, omakustanne)
Reborn… (1995,  Pagan Records)
Rebel Souls (1996,  Last Epitaph)
Coronation (1997,  Last Episode)
Resist (1999,  Cudgel Records)
Hell-Born
Hellblast (2001,  Pagan Records)
The Call of Megiddo (2002,  Conquer Records)
Legacy of the Nephilim (2003,  Conquer Records)
Cursed Infernal Steel (2006,  Death Solution Productions, Ibex Moon Productions)
Darkness (2008,  Witching Hour Productions)
Muut
Czarne zastępy – W hołdzie KAT (1998,  Pagan Records)
Tribute to Morbid Angel - Scream Forth Blasphemy (2000)
Tribute to King Diamond - From the UnBorn (2000)
Aiheesta muualla

Leszek Dziegielewski Encyclopaedia Metallumissa (englanniksi)
Hell-Born
| Baal Ravenlock • Les • Jeff • PaulBasti • Mały • Necrolucas |
| --- | --- |
Studioalbumit:  Hellblast • The Call of Megiddo • Legacy of the Nephilim • Cursed Infernal Steel • Darkness • Natas Liah
EP:t:  Hell-Born
Katso myös:  Anima Damnata • Behemoth • Devilyn • Spinal Cord • Vader
Liikkuva panoraama

John Banvardin liikkuva panoraama.
Liikkuva panoraama oli jopa satoja metrejä pitkä rullamaalaus, jonka kuvia liikutettiin esityksen aikana yleisön edessä. Esityksessä oli luennoitsija, ja usein myös musiikkia sekä ääniefektejä. Liikkuvat panoraamat olivat suosittuja Yhdysvalloissa ja Englannissa 1800-luvulla.
Tutkimus

Erkki Huhtamo väitteli tohtoriksi kulttuurihistoriassa aiheesta The Roll Medium: The Origins and Development of the Moving Panorama until the 1860's Turun yliopistossa 29. marraskuuta 2008. The Roll Medium on ensimmäinen kokonaisvaltainen tutkimus aiheesta.
K. J. Yesudas

| K>  J. Yesudas |
| --- | --- |
 Kattassery Joseph Yesudas
Henkilötiedot
Muut nimet:  Kattassery Joseph Yesudas
Syntynyt: 10. tammikuuta 1940 (ikä 84) Cochin, Cochinin kuningaskunta, Brittiläinen Intia
Kansalaisuus:  Intia
Ammatti:  laulaja muusikko
Puoliso:  Prabha (vih. 1970)
Lapset:  3
Muut tiedot
Aktiivisena:  1961–
 Nimikirjoitus
Kattassery Joseph Yesudas (s. 10. tammikuuta 1940 Cochin) on intialainen muusikko ja elokuvien playback-laulaja. Yesudas laulaa intialaisia klassisia, hartaus- ja elokuvalauluja. Hän on levyttänyt yli 50 000 laulua kielen ollessa joku Intian kielistä, kuten bengali, hindi, kannada, malajalam, tamili tai telugu, kuin myös kielen ollessa arabia, englanti, latina tai venäjä. Yesudasin ura on kestänyt yli viisi vuosikymmentä.
Yesudas on laulanut useimmilla Intian kielillä, pois lukien punjabi, assami, konkani ja kashmiri. Hän myös sävelsi useita kappaleita malajalaminkielisiin elokuviin 1970- ja 1980-luvulla. Yesudasta kutsutaan usein nimellä Gana Gandharvan (”Taivaallinen Laulaja”), ja häntä pidetään malajalamin kielen kulttuuri-ikonina – sekä malajalamin kulttuurin lähettiläänä – koska hänen laulunsa ovat olleet malajalamilaisten mielessä viisi vuosikymmentä.
Yesudas on saanut National Film Awards -palkinnon kahdeksan kertaa, Filmfare Awards South -palkinnon viidesti ja eri osavaltioiden parhaan playback-laulajan palkintoja yhteensä 43 kertaa, mukaan lukien palkinnot Keralan, Tamil Nadun, Andhra Pradeshin, Karnatakan ja Länsi-Bengalin osavaltioilta. Hän sai Padma Shri -palkinnon vuonna 1977, Padma Bhushan -palkinnon vuonna 2002 ja Padma Vibhushan -palkinnon (toiseksi korkea-arvoisin Intian siviilipalkinto) vuonna 2017 Intian hallinnolta hänen työstään taiteiden hyväksi. Vuonna 2011 Yesudas sai CNN-IBN-palkinnon levytettyään 50 000 kappaletta 50-vuotisen uran aikana. Vuonna 2006 hän lauloi 16 elokuvakappaletta neljällä eri Etelä-Intian kielellä samana päivänä AVM Studiolla Chennaissa.
Varhainen elämä

K. J. Yesudas syntyi Fort Kochissa silloisessa Cochinin kuningaskunnassa (nykyisin Kerala), roomalaiskatoliseen perheeseen. Hänen isänsä oli Augustine Joseph ja äitinsä oli Elizabeth Joseph. Yesudasin isä, tunnettu malajalaminkielinen klassinen laulaja ja näyttelijä, oli hänen ensimmäinen gurunsa (opettaja). Yesudas oli vanhin viidestä lapsesta, ja häntä nuorempia olivat kolme pikkuveljeä ja nuorempi sisko.
Hän aloitti akateemiset musiikkiopintonsa R. L. V. College of Music and Fine Arts -oppilaitoksessa, Thrippunithurassa. Myöhemmin hän opiskeli Swathi Thirunal College of Musicissa, Thiruvananthapuramissa opettajanaan karnaattisen musiikin mestari K. R. Kumaraswamy Iyer ja Semmangudi Srinivasa Iyer, mutta ei voinut suorittaa opintojaan loppuun taloudellisten ongelmien vuoksi. Lyhyen aikaa hän opiskeli musiikkia Vechur Harihara Subramania Iyerin johdolla, jonka jälkeen hän otti syventävää ohjausta Chembai Vaidyanatha Bhagavatarilta. Hän suoritti Ganabooshanam-kurssin R. L. V. Music Academyssä, Thrippunithurassa, ja jatkoi opintoja Sree Swathithirunal Music Academyssä, Trivandrumissa ohjaajanaan edellämainittu karnaattisen musiikin mestari K. R. Kumaraswamy Iyer.
Vuosi 2011 oli Yesudaksen 50. vuosi playback-laulajana.
Ura > Uran alku 1960-luvulla

Yesudas levytti ensimmäisen hittinsä ”Jaathi Bhedam Matha Dwesham” (ohjaaja: M. B. Sreenivasan) 14. marraskuuta 1961. Kuitenkin hänen ensimmäinen yleisösuosion saanut laulunsa oli ”Attention Penne Attention”, jonka hän lauloi malajalaminkielisessä elokuvassa yhdessä Santha P. Nairin kanssa, joka oli tuohon aikaan konkarilaulaja. Näin alkoi Yesudaksen ura playback-laulajana, johon sisältyi malajalaminkielinen elokuva Kaalpadukal (1962) ja tamilin-, telugun- ja kannadankieliset elokuvat sen jälkeen.
Yesudaksen ensimmäinen suuri läpimurto oli malajalaminkielinen elokuva Bharya vuonna 1962. Elokuvan musiikkiohjaajana oli G. Devarajan ja sanoittajana Vayalar Ramavarma. Vuonna 1967 hän lauloi M. S. Baburajin säveltämiä hittikappaleita elokuvaan Udhyogastha, jonka ohjasi P. Venu. Hän myös lauloi tamiliksi elokuvan Bommai (musiikki: Sundaram Balachander), mutta ensimmäinen julkaistu elokuva oli Konjum Kumari (musiikki: Veda). Vuonna 1965 neuvostohallinto kutsui hänet esiintymään konserteissa useissa kaupungeissa Neuvostoliitossa ja hän myös lauloi venäjänkielisen laulun Radio Kazakhstanissa. Trio, joka koostui artisteista Salil, Yesudas ja Prem Nazir, liittyi malajalaminkieliseen elokuvateollisuuteen 1970-luvulla.
Vuonna 1970 hänet kutsuttiin johtamaan Kerala Sangeetha Nataka Academy -oppilaitosta ja hän oli nuorin henkilö, joka on koskaan saanut tehtävän.
Ura > Bollywood: 1970-luvulla

Laulettuaan vuosikymmenen Etelä-Intian elokuvissa, Yesudas sai tilaisuuden Bollywoodissa 1970-luvun alussa. Hänen ensimmäinen hindiksi laulamansa kappale oli elokuvaan Jai Jawan Jai Kissan (1971), mutta ensimmäinen julkaistu elokuva oli Chhoti Si Baat, jonka vuoksi hänestä tuli suosittu laulaja kappaleille kuten ”Jaaneman Jaaneman”. Hän on laulanut hindiksi monille elokuvatähdille, kuten Amitabh Bachchan, Amol Palekar ja Jeetendra. Hän on laulanut monta ikivihreää hindinkielistä laulua musiikkiohjaajille, kuten Ravindra Jain, Bappi Lahiri, Khayyam, Rajkamal ja Salil Chowdhury.
Yesudaksen suosituimmat hindinkieliset kappaleet ovat vuoden 1976 elokuvasta Chitchor, johon musiikit teki Ravindra Jain.
Yesudas sai 14. marraskuuta 1999 UNESCOn kunniapalkinnon ”ylivertaisista saavutuksista musiikin ja rauhan hyväksi” tapahtumassa ”Music for Peace” Pariisissa. Konsertti pidettiin uuden vuosituhannen sarastaessa ja siihen osallistui artisteja kuten Lionel Richie, Ray Charles, Montserrat Caballé ja Zubin Mehta.
Vuonna 2001 hän lauloi albumiin Ahimsa, joka sisältää kielinä sanskriittiä, latinaa ja englantia, ja joka sisältää eri musiikkityylejä kuten modernia ja karnaattista musiikkia. Konserteissaan Lähi-idässä hän laulaa arabiaksi karnaattisella tyylillä. Hän usein esiintyy Intian kulttuurin lähettiläänä esiintymisissään ulkomailla ja tekee tunnetuksi intialaista musiikkia.
Vuonna 2009 Yesudas aloitti maanlaajuisen musiikillisen kampanjan terrorismia vastaan Thiruvananthapuramissa, motolla ’musiikkia rauhan hyväksi’. Kavita Karkare, Hemant Karkaren vaimo, antoi Yesudasille kunnian julkistaa ’Shanthi Sangeetha Yatran’. Yesudas on esiintynyt 36 kertaa 36 kertaa pidetyssä Soorya Music festivaalissa, jonka järjestää Soorya Krishnamoorthy.
Ihailu

Ravindra Jain, sokea musiikkiohjaaja, tunnusti kerran haastattelussa, että jos hän koskaan saisi näkönsä takaisin, niin ensimmäinen henkilö, jonka hän haluaisi nähdä, olisi Yesudas.
Bappi Lahiri sanoi haastattelussa Filmfaren kanssa vuonna 2012: ”Yesudaksen ääntä on koskettanut Jumala. Kishoredan lisäksi, hän on toinen laulaja, joka on saanut parhaimmat puolet esiin minussa. Hän on joogi, mystikko, joka elää musiikin vuoksi. Hän vie sävelesi toiselle tasolle. Ja hänen laulamansa nuotti on täydellinen, voit luottaa siihen, että hän laulaa sen oikein ensimmäisellä kerralla. Hänen kanssaan työskennellessäni löysin melodisen puoleni. Häntä on käytetty liian vähän hindinkielisissä elokuvissa. Toivon, että hindinkielisten elokuvien musiikkisäveltäjät huomaisivat hänen lahjansa ja antaisivat hänelle tehtäviä.”
Katja Tähjä

Katja Tähjä (s. 1976 Raahe) on suomalainen valokuvaaja.
Tähjä valmistui valokuvataiteen maisteriksi vuonna 2011. Tähjä sai vuonna 2012 Suomi-palkinnon työparinsa Kaisa Viitasen kanssa erityisesti Paperittomat-projektista, jossa kuvattiin paperittomien siirtolaisten elämää Euroopassa. Vuonna 2017 Tähjä ja Viitanen saivat Vuoden freelancer -palkinnon tietokirjasta Karkotetut (2016). Karkotetut-projekti sai myös ensimmäistä kertaa jaetun visuaalisen journalismin palkinnon 2017.
Tähjä asuu ja työskentelee Helsingissä.
Julkaisut

Tuusvuori, Arja & Tähjä, Katja (kuvat): Mamma mia: kirja äidille.  Edita, 2007.  ISBN 978-951-37-4755-8.
Viitanen, Kaisa & Tähjä, Katja (kuvat): Paperittomat.  HS-kirjat, 2010.  ISBN 978-952-5557-36-7.
Kaisa Viitanen, Johanna Kippo & Anne Ignatius (tekstit); Katja Tähjä & Laura Oja (valokuvat): Karkotetut: mitä heille tapahtuu?.  Helsinki:  S&S, 2016.  ISBN 978-951-52-3831-3.
Aiheesta muualla

Katja Tähjän verkkosivut
Kaksoisagentti

Kaksoisagentti on vakooja, joka toimii vakoilun kohteen eduksi varsinaista toimeksiantajaansa vastaan.
Kolmoisagentti on kaksoisagentti, jonka vakoilun kohde luulee toimivan kaksoisagenttina, mutta vakooja toimiikin alkuperäisen toimeksiantajansa etujen mukaisesti. Luonnollisesti kolmoisagentti voi muuttua vielä nelosagentiksi jne.
Oikeita kaksoisagentteja

| Konflikti | Agentti (koodinimi) | Kansalaisuus | Vakoilun kohde | Toimeksiantaja |
| --- | --- | --- | --- | --- |
| Ensimmäinen maailmansota   1914–1918 | Mata Hari |  Alankomaat |  Ranska |  Saksan keisarikunta |
| Toinen maailmansota    1939–1945 | Mathilde Carré – "La Chatte" |  Ranska |  MI5 |  MI5 |
| Toinen maailmansota    1939–1945 | Christian Lindemans – "King Kong" |  Alankomaat |   SOE (1940-1944)   Hollannin vastarintaliike (1941-1944) |  Abwehr (1944) |
| Toinen maailmansota    1939–1945 | Dušan Popov – "Duško", "Tricycle", "Ivan" |  Jugoslavia |  Abwehr (1941-1945) |  Vojnoobaveštajna agencija (1939-1945)  Abwehr (1940-1941)  MI6 (1940-1945) |
| Toinen maailmansota    1939–1945 | Juan Pujol – "Garbo" |  Espanja |  MI6 |  MI6 |
| Kylmä sota   1947–1991 | Aldrich Ames |  Yhdysvallat |  CIA (1957-1994) |  KGB |
| Kylmä sota   1947–1991 | John Cairncross – "Liszt" |  Britannia |  MI5 (1941-1944)    Bletchley Park (1942-1943)    MI6 (1944-1945) |  MGB |
| Kylmä sota   1947–1991 | Anthony Blunt – "Johnson" |  Britannia |  MI5 |  NKVD |
| Kylmä sota   1947–1991 | Guy Burgess – "Hicks" |  Britannia |  MI5 (1939-1941)    Whitehall (1944-1956) |  MGB |
| Kylmä sota   1947–1991 | Donald Maclean – "Homer" |  Britannia |  MI5    MI6 |  MGB |
| Kylmä sota   1947–1991 | Kim Philby – "Stanley" |  Britannia |  MI6 |  MGB |
| Kylmä sota   1947–1991 | George Blake |  Alankomaat |  MI6 |  MGB |
| Kylmä sota   1947–1991 | Oleg Gordijevski – "Sunbeam", "Nocton", "Pimlico", "Ovation" |  Neuvostoliitto |  KGB (1963-1985) |  MI6 (1968-2008) |
| Kylmä sota   1947–1991 | Robert Hanssen |  Yhdysvallat |  FBI |  GRU |
| Kylmä sota   1947–1991 | Oleg Penkovski – "Hero" |  Neuvostoliitto |  GRU |  NSA   MI6 |
| Kylmä sota   1947–1991 | Stig Bergling |  Ruotsi |  SÄPO |  GRU |
Fiktiivisiä kaksoisagentteja

Sam Fisher
Sydney Bristow
Severus Kalkaros
Lauren Reed
Revolver Ocelot
Roodaka
Vesper Lynd (Casino Royale)
Sailor Uranus ja Sailor Neptune
Punch/Counterpunch
Fiktiivisiä kolmoisagentteja

Lorraine Broughton
Kaarlo Hirvilammi

| Kaarlo Hirvilammi |
| --- | --- |

Henkilötiedot
Syntynyt: 2. lokakuuta 1929 (ikä 95) Vihanti
Ammatti:  pappi, lähetystyöntekijä, työalan esimies, kirkkoherra, hiippakunnan lähetyssihteeri
Vanhemmat:  Kustaa Hirvilammi  ja Lilli Hirvilammi o.s. Widell
Puoliso:  Anna-Leena Hirvilammi o.s. Kerkola
Lapset:  Matti, Esa, Olli ja Ulla-Maija
Kirjailija
Aiheet:  tarinat Tansaniasta, lähetystyö
Pääteokset:  Tarinoita Livingstonevuorilta (2009)
Muuta tietoa
 Rovasti 1981. Kaarlo Hirvilammi Kirjasto Hosainassa 2009. 
Aiheesta muualla
Löydä lisää kirjailijoitaKirjallisuuden teemasivulta
Kaarlo Kustaa Villiam Hirvilammi (s. 2. lokakuuta 1929 Vihanti) on suomalainen pappi, lähetystyöntekijä, työalan esimies, kirkkoherra ja hiippakunnan lähetyssihteeri.
Lapsuus, nuoruus ja oma perhe

Kaarlo Hirvilammi syntyi Vihannissa Pohjois-Pohjanmaalla maatalon poikana. Hänen vanhempansa olivat maanviljelijä, kunnallisneuvos Kustaa Hirvilammi ja emäntä Lilli Hirvilammi o.s. Widell.
Hirvilammin lapsuus- ja nuoruusvuosia varjosti sota-aika. Vuonna 1941 perustettiin Sotilaspojat, johon Hirvilammi liittyi. Hän osallistui sotilaspoikien harjoituksiin ja toimi erilaisissa kotirintaman tehtävissä. Sodan loppuvaiheessa hänet määrättiin asekoulutuksen saaneena kotijoukkoihin. Sotilaspoikajärjestö lakkautettiin 1944.
Hirvilammin kansakoulun jälkeisenä opinahjona oli herännäishenkinen Raudaskylän keskikoulu ja lukio Ylivieskassa, josta hän pääsi ylioppilaaksi vuonna 1949. Tämän jälkeen Hirvilammi lähti sotaväkeen, jossa hän kävi aliupseerikoulun ja ylennettiin alikersantiksi 1950.
Hirvilammi avioitui sairaanhoitaja, diakonissa Anna-Leena o.s. Kerkolan (s. 1937) kanssa vuonna 1959. Perheeseen syntyivät Matti, Esa, Olli ja Ulla-Maija. Perheen pojista Matti Hirvilammi puolisonsa Ruutin kanssa oli lähetystyössä Etiopiassa 1992-2000.